ΑΘΗΝΑ 26/6/2017

ΑΡ. ΠΡΩΤ.: 3278

ΔΕΛΤΙΟ ΤΥΠΟΥ

ΔΕΝ ΕΧΟΥΝ ΚΛΙΜΑΤΙΣΜΟ ΤΑ ΠΛΕΟΝΑΣΜΑΤΙΚΑ ΝΟΣΟΚΟΜΕΙΑ

ΤΩΡΑ ΠΟΥ Ο ΥΔΡΑΡΓΥΡΟΣ …..ΧΤΥΠΑΕΙ ΠΑΝΩ ΑΠΟ 40 ΒΑΘΜΟΥΣ ΚΕΛΣΙΟΥ

Οι **κωδικοί των προϋπολογισμών των Νοσοκομείων για συντήρηση και ανανέωση του εξοπλισμού είναι ΜΗΔΕΝ. Εξαιτίας αυτού δεν διαθέτουν επαρκή κλιματισμό.**

Σε πολλά Νοσοκομεία ο κεντρικός κλιματισμός είναι χαλασμένος λόγω έλλειψης συντήρησης. Έπρεπε ο υδράργυρος να χτυπήσει 40 βαθμούς κελσίου για να γίνει προσπάθεια δήθεν επισκευής. Το χειμώνα γιατί δεν έγινε με δεδομένο ότι τα Νοσοκομεία Πολάκη είναι πλεονασματικά;

Πολλά κλιματιστικά είναι χαλασμένα σε χώρους αναμονής κλινικών ή κλινικές. Νοσοκομεία όχι μόνο δεν διαθέτουν κεντρικό κλιματισμό δεν διαθέτουν ούτε καν ένα κλιματιστικό. Μόνο κάποιους ανεμιστήρες.

**Αν είναι δυνατόν!!! Τα Νοσοκομεία δεν έχουν χρήματα να τοποθετήσουν κλιματιστικά σε θαλάμους Νοσηλείας, σε Ιατρεία και σε χώρους αναμονής των Ασθενών.**

**Λειτουργούν Παθολογικές, Καρδιολογικές, Πνευμονολογικές και άλλες κλινικές χωρίς κλιματισμό με καύσωνα!!! Μονάδες Τεχνητού Νεφρού χωρίς κλιματισμό. Επιβαρύνεται κατά πολύ η υγεία των ασθενών. Πλήρης διάλυση.**

**Εντύπωση προκαλεί που στο Π.Γ.Ν. Ιωαννίνων έχουν κλιματιστικά στη Διοικητική Υπηρεσία και όχι στους θαλάμους νοσηλείας.**

**Ενδεικτικά Νοσοκομεία με προβλήματα στον κλιματισμό:**

**ΝΟΣΟΚΟΜΕΙΟ ΑΜΑΛΙΑΔΑΣ:** Χαλασμένος ο κλιματισμός στην Παθολογική κλινική. Εκεί οργανώνουμε το καραβάνι την Τετάρτη 28/6/2017

**ΣΙΣΜΑΝΟΓΛΕΙΟ:** Στο κτίριο Ν4 υπολειτουργεί ο κεντρικός κλιματισμός. Δεν αποδίδει. Στο κτίριο αυτό στεγάζονται η Μονάδα Τεχνικού Νεφρού, το Αιμοδυναμικό, δύο Παθολογικές κλινικές και μία Πνευμονολογική κλινική.

**ΠΓΝΙΩΑΝΝΙΝΩΝ:** Υπάρχει κλιματισμός στις διοικητικές υπηρεσίες . Δεν υπάρχει στις κλινικές. Με ανεμιστήρες γίνεται η ψύξη και όχι σε όλες τις κλινικές..

**ΝΟΣΟΚΟΜΕΙΟ ΧΑΤΖΗΚΩΣΤΑ**: Δεν υπάρχει καθόλου κλιματισμός. Βράζουν οι ασθενείς. Δεν υπάρχουν ούτε ανεμιστήρες.

**ΝΟΣΟΚΟΜΕΙΟ ΠΡΕΒΕΖΑΣ:** Δεν υπάρχει κλιματιστική κάλυψη σε όλες τις κλινικές

**ΝΟΣΟΚΟΜΕΙΟ ΛΕΥΚΑΔΑΣ:** Υπάρχουν κλιματιστικά αλλά όχι σε όλους του θαλάμους. Λόγω έλλειψης χρηματοδότησης δεν υπάρχει συντήρηση των υπαρχόντων

**ΕΛΕΝΑΣ ΒΕΝΙΖΕΛΟΥ:** Τα κλιματιστικά υπολειτουργούν. Είναι ασυντήρητα, χαλασμένα. Τρέχουν νερά και τα μαζεύει με πανιά ή σφουγγαρίστρες το προσωπικό.

**ΝΟΣΟΚΟΜΕΙΟ ΓΙΑΝΝΙΤΣΩΝ:** Όλο το Νοσοκομείο δεν διαθέτει κλιματισμό. Χάλασε ο κεντρικός κλιματισμός. Περιμένουν ανταλλακτικά. Γιατί δεν συντηρήθηκε το χειμώνα; Κρίμα για τους ασθενείς. Ψάχνουν να βρουν ανεμιστήρες για τους θαλάμους.

**ΝΟΣΟΚΟΜΕΙΟ ΝΑΟΥΣΑΣ:** Ο χώρος αναμονής των Ασθενών στα ΤΕΠ και στα εξωτερικά ιατρεία δεν έχει κλιματισμό. Βράζουν οι Ασθενείς.

**ΝΟΣΟΚΟΜΕΙΟ ΦΛΩΡΙΝΑΣ:** Δεν γίνεται συντήρηση στα ήδη υπάρχοντα κλιματιστικά του Νοσοκομείου μας εδώ και μια 5ετία περίπου, ενώ ταυτόχρονα θεωρείται σχεδόν απαγορευτική η αντικατάσταση ενός πεπαλαιωμένου και μη αποδοτικού κλιματιστικού με καινούριο. Αιτία η μη ύπαρξη ικανοποιητικού ποσού στους ανάλογους κωδικούς για δαπάνες συντηρήσεων και τεχνικών βελτιώσεων (Απόφαση Σωματείου).

**ΝΟΣΟΚΟΜΕΙΟ ΚΙΛΚΙΣ:** Τα κλιματιστικά είναι ασυντήρητα. Εξαιτίας αυτού σε πολλούς θαλάμους νοσηλείας, χώρους επισκεπτηρίου και προσωπικού χαλασμένα. Βράζουν οι ασθενείς.

**Π.Γ.Ν. ΡΙΟΥ:** Σε πολλούς θαλάμους νοσηλείας τα κλιματιστικά είναι χαλασμένα. Δεν υπάρχει σεντς για συντήρηση. Μεγάλη η γκρίνια των ασθενών και συνοδών.

**Προβλήματα υπάρχουν και σε πολλά άλλα Νοσοκομεία. Η καταγραφή συνεχίζεται.**

Βίντεο – φωτογραφίες θα κοινοποιήσουμε αύριο.

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ